Ava av Melk

Ava av Melk (eller Frau Ava, Ava av Göttweig eller bare Ava; født rundt 1060; død sannsynligvis 7. februar 1127 ved Melk eller i Klein-Wien ved Göttweig) er den tidligste kvinnelige tyskspråklige dikteren som er kjent ved navn.  Ava skrev på middelhøytysk.

 Liv og virke 
Ava av Melk levde først et verdslig liv, var gift og hadde sønnene Hartmann og Heinrich, men ble enke og gikk sent i livet i kloster. Sønnene, som sannsynligvis var geistlige, hjalp moren med hennes religiøse diktning. Ved slutten av diktet Das Jüngste Gericht nevner hun dem, og det kommer frem at bare en av dem er i live når hun skriver (jfr. «unde dem einen, der noch lebet»). Originaltekst og oversettelse til moderne tysk:Transkripsjon og oversettelse av P. Harant. Sitert i «Ava,_Frau», Austria-Forum 
Dizze buoch dihtôte zweier chinde muoter.
diu sageten ir disen sin. michel mandunge was under in.
der muoter wâren diu chint liep, der eine von der werlt sciet.
nu bitte ich iuch gemeine, michel unde chleine,
swer dize buoch lese, daz er sîner sêle gnâden wunskende wese.
unde dem einen, der noch lebet unde der in den arbeiten strebet,
dem wunsket gnâden und der muoter, daz ist AVA. 
Diese Bücher dichtet die Mutter zweier Kinder,
die deuteten ihr diesen Sinn. Viel Feude war unter ihnen.
Die Mutter liebte die Kinder. Der eine schied von der Welt.
Nun bitte ich euch alle, Arme und Reiche,
wer auch immer diese Bücher lese, dass er seiner Seele Gnade wünsche
für den einen, der noch lebt und sich auf verschiedenste Weise müht,
dem wünscht Gnade und (auch) der Mutter, das ist Ava.

I sin diktning brukte Ava Beda, Rabanus Maurus og Alkuins bibelkommentarer, Adsos Libellus de Antichristo eller hans latinske kilder, og annet. Diktene kretser rundt tema som vekst, virke og slutten for den kristne kirke. Hun tok i bruk tekster fra de apokryfe skrifter og motiver som ikke finnes i Bibelen, men som var populære i hennes samtid og som har vært det siden; for eksempel oksen og eselet ved Kristi krybbe.

Dikteren Ava blir vanligvis identifisert som en «Ava inclusa» som er omtalt i flere nekrologer fra 1127, blant annet i Stift Melk. Dersom identifiseringen er korrekt kan man gå ut fra at hun gikk inn i det nederøsterrikske benediktinerklosteret i Göttweig ved Krems eller i klosteret i Melk.

I Klein-Wien ved Göttweig står det et tårn som blir kalt «Avaturm».

 Verker 
 Johannes
 Leben Jesu med en avsluttende del om Die 7 Gaben des Heiligen Geistes (i samlingen Vorauer Handschrift)
 Antichrist (Vorauer Handschrift)
 Das Jüngste Gericht (Vorauer Handschrift)

 Publikasjoner 
 Die Dichtungen der Frau Ava, red. Friedrich Maurer. Niemeyer, Tübingen 1966. (= Altdeutsche Textbibiothek; 66)
 Die Dichtungen der Frau Ava, red. Kurt Schacks. Akademische Druck- u. Verl.-Anst., Graz 1986. (= Wiener Neudrucke; 8) ISBN 3-201-01312-9

 Litteratur 



 Referanser 

 Eksterne lenker


 «Ava,_Frau» i austria-forum.org
 F. Maurer (red.): «Das Jüngste Gericht», rundt 1190, Die Dichtungen der Frau Ava, Tübingen 1966. (P. Pipers utgave, ZfdPh 19, 1887

Kategori:Østerrikske forfattere
Kategori:Tyskspråklige forfattere
Kategori:Østerrikske medlemmer av katolske ordener
Kategori:Østerrikske benediktinere
Kategori:Dødsfall i 1127
Kategori:Personer fra Krems an der Donau